Kur tu ej? Mēs neesam beiguši.
Viņš Džefriju nenogalināja. Viss beidzies.
Tas vēl var izdoties.
Nē, nevar. Citas izdevības mums nebūs.
Mums jātiek ārā no valsts.
Tiešām gribi vēl vienu līķi, no kā jātiek vaļā?
- Nolaid pistoli! - Nokniebšu arī tevi.
- Gimbols ir beigts. - Kā - beigts?
MIRIS DENISS GIMBOLS, LONDONAS MĒRA AMATA KANDIDĀTS
Šī valsts ir vājprātīga.
Kāda starpība, kā tas notika? Sekas būs tādas pašas.
Tas vēl var izdoties.
Mums izdosies…
ja piedalīsies visi.
Es piedalījos visu laiku. Ne jau es salaidu dēlī.
Ko?
Tas, ka tavs tēvs bija mans kapteinis
un mēs kopā lauzām maizi, nekavēs mani nospiest mēlīti.
Jopcik, puiši!
Šis ir ārprāts.
Tā mums vajadzētu darīt ar britiem.
Vēlreiz iesi no manis prom,
ielaidīšu tev lodi pakausī.
Tagad padarīsim viņus aklus.
PĒC MIKA HERONA GRĀMATAS LONDON RULES MOTĪVIEM
Policiju izsauca uz notikuma vietu,
kur atrasts aptuveni 60 gadus veca vīrieša līķis.
Viņa nāvi notikuma vietā apstiprināja paramediķi.
Policija ir apliecinājusi, ka apstākļi nav aizdomīgi.
Atnākusi Tavernera.
Šī lieta ir nodota
Veselības un drošības institūcijas pārziņā.
Gim…
Šis ir tas, ko zinām.
Flaita sāk nopratināšanu. Tūlīt iešu lejā.
Zini ko? Es to pārskatīšu vēlāk.
Man kļūst slikti, ja lasu
- un eju reizē. - Tara Junisa, 28 gadi, Lībijas arābiete.
Vecāki aizbēga no Tripoles 2011. gada apvērsuma laikā. Mēģināja apmesties te.
Tas neizdevās. Aizbrauca uz Parīzi. Viņa atgriezās pirms gada.
Priekšzīmīga studente, sodāmības nav.
Konkrēta karjeras ceļa nav. Pašlaik palīdz rīkot pasākumus.
Skaidrs. Ir kāda saistība ar politiku?
Nekas vērā ņemams.
Izglītotai viņas vecuma sievietei raksturīgais aktīvisms.
Daudz tēmturu, maz rezultātu.
Ir kas jauns par Gimbolu?
Jā, viņš bija šķērsielā aiz pasākuma vietas.
No stalažām noripoja krāsas pods un uzkrita viņam uz galvas.
Tiešām? Labi.
Nav labi. Protams, nav labi.
Lai gan…
Es tikai gribu teikt: labi, ka tur nebija nekas netīrs.
Tiešām.
Viens no Gimbola atbalstītājiem nošauj daudzus cilvēkus Ebotsfīldā.
Pats Gimbols beigās ir beigts…
Kaķumētra sazvērestības teoriju cienītājiem, ne?
Vai par Ebotsfīldu zināji iepriekš?
Es jau teicu, ka par Ebotsfīldu neko nezinu.
Es gan.
Biju tur apzināt sekas. Vienpadsmit cilvēki miruši.
Sievas, vīri, vecāki, bērni. Sarautas dzīves.
Esmu tikai Rodija draudzene, ja?
Tara, lieta tāda, ka man un daudziem citiem šajā ēkā
tavas runas par randiņošanu ar Rodiju nešķiet ticamas.
Jo mēs viņu esam satikuši.
Nu labi.
Viņš nav īsti mans tips.
Nedomāju, ka viņš ir kādas tips.
Bet, ja jūsu dzīvoklī uzrastos četri vīri maskās
un draudētu dzīvai novilkt ādu, ja nepavedināsiet Rodiju Hou,
tad varbūt viņš pēkšņi būtu jūsu tips.
LEMS VELCIETIES UZ TUNELI.
Atradu drēbju veikalu.
Vai neko neizdeva?
- Nopirku šos. - Tiešām?
Jā, to es redzu.
- Par manu naudu. Paldies. - Gribi vienu?
Ķirsi? Nē, iztikšu. Paldies.
Lems grib mūs satikt.
Tad ej pārģērbies!
Jā, pārģērbšos.
Tu brauc, un es pārģērbšos aizmugurē.
Nē. Es gribu ēst šos.
Tu vari ēst braucot.
Tas nav droši.
Vari ātrāk? Man vajag maisiņu kauliņiem.
Spļauj taču uz ielas!
Tas ir pretīgi.
Ak tas ir pretīgi?
Tu tikko nogalināji cilvēku.
Maisiņu!
Jā. Man žēl, ka tā sanāca.
Tas būs jūsu Ko, kam būs žēl.
Es viņam sadošu. Tad redzēsiet.
Kā tad! Zini, ja vajag mazāk apkaunojošu stāstu
par to, ka jūs sasēja lēnie zirgi, varat teikt, ka aizķērāties sadomazo klubā.
Mēs te bijām cik - pāris stundu?
Jūs te esat katru dienu.
Deniss Gimbols, neatkarīgais kandidāts…
Es jūs sūtīju Džefriju aizstāvēt.
Kāds, kas atbilst tavam aprakstam, uzbrucis viņam ar ūdens pudeli.
Vajadzēja dabūt viņu nost no skatuves.
Jā, viņi uzbruka Džefrijam.
Pamanīju, ka uz palīgtelpām iet tips, kam tur nebija jābūt.
Viņš bija ienesis šauteni.
Ketrina dabūja Džefriju prom, pirms kas atgadījās.
Tad tu esi kaifā un viņa - piemāvusies.
Aizskrēju pakaļ līdz tai pašai mašīnai, kas bija pie Hou. Dabūju daļu no numura.
Likās - dod priekšroku kokam, nevis LSD.
Džekson, tevis tur nebija. Tas bija mēģinājums Džefriju novākt.
- Jā, mēs viņam izglābām dzīvību. - Neizglābāt.
Beigts ir Gimbols, idiotes.
Ko?
MIRIS DENISS GIMBOLS, LONDONAS MĒRA AMATA KANDIDĀTS
Ko saka Rivers un Ko?
Dodos viņus satikt netālu no Parka.
Vajadzētu būt vienai no visu laiku labākajām atskaitēm.
Džekson, kas ir nākamais?
Ja atmiņa neviļ, "padarīt ienaidnieku aklu".
Bet tas varētu būt jebkas.
Jā, bet, ņemot vērā to, ka "nogalināt populistisku līderi"
bija skaidrāk par skaidru un mēs tomēr to neapturējām,
domāju - esam pakaļā.
Mūs izmetīs no MI5, vai ne?
Jep.
Mūs izmetīs no turienes un iemetīs cietumā.
Mani vienatne apmierina.
Jā, nu, mani ne.
Domāju - apmierina gan.
Tu esi pavisam vientuļš. Apmierina gan.
Tu… Es tev tūlīt… Tūlīt pat aizveries, ja?
Ne vārda vairs!
Un…
Beidz taču ēst tos ķiršus!
Neviens nezina, ka tur bijām.
Neviens nezina.
Kā ar to tipu, kas kāvās ar Gimbolu?
Melnais, kas kaujas ar zināmu rasistu,
īsi pirms zināmais rasists tiek atrasts ar pāršķeltu galvu.
Par viņu mums nav jāuztraucas.
Jā, labi.
Labi. Jā.
Labi.
Tātad mēs vienkārši tikām tur par vēlu.
Tikām tur par vēlu, Lem. Jā.
Tas ir slikti - es saprotu -,
bet ne tik slikti kā viņu nogalināt.
Domā - viņš noticēs?
Jā. Domāju, ka noticēs.
Domāju, ka jā.
Domāju - mums viss kārtībā.
Kāpēc viņi gribēja, lai pavedini Rodiju?
Viņi neteica. Viņi…
tikai teica, lai ar viņu satuvinos. Viņi…
Bija psiholoģiskais profils, kas rādīja, ko darīt un kā uzvesties.
Diezgan līdzīgs kā vairumam vīriešu: tikai…
tikai smejies par viņa jokiem un saki, cik viņš ir lielisks.
Es uztaisīju viņa atslēgas dublikātu.
Es domāju - viņu aplaupīs vai viņu noklausīsies, vai viņam draudēs.
Bet es nezināju, ka viņu mēģinās nogalināt. Es zvēru.
Vai zini, ko Rodijs dara MI5?
Viņi teica, ka tas ir saistīts ar datoriem.
Vai viņi prasīja, lai kaut ko izdari ar viņa datoru?
Man vajadzēja panākt, lai viņš parāda, kā iekļūt datubāzē.
Un…
Un, kad viņš izgāja no istabas, es ierakstīju kodu.
Vai tu to atceries?
Viņi turēja man nazi pie rīkles, līdz to iemācījos, tāpēc jā - atceros.
Aiznesīšu to tehniķiem.
Viņi sistēmu jau pārķemmēja un nekādas anomālijas neatrada.
Nu, iesaku to pārķemmēt vēlreiz.
Nu, stāsti ātri!
Man jāiesaista šajā stāstā Tavernera un jāzina, vai Gimbols nomira tāpēc,
ka otra puse ir īsti profi, vai tāpēc, ka jūs nekam nederat.
Minu, ka abi kopā.
Mēs viņu atradām jau beigtu.
Uzkritis krāsas pods.
Tu gribi teikt, ka slepkava viņu nogalināja… ar krāsas podu?
Droši vien gribēja, lai izskatās kā negadījums.
Vispār diezgan gudri.
Viņi uzspēra gaisā pingvīnu aploku.
Nemaz nepūlējās, lai izskatītos pēc negadījuma.
Jā, bet mēs nezinām, vai tie bija viņi.
- Zinām gan. - Nē, nezinām. Nē. Tas varēja būt jebkurš.
Kā tas ir - jebkurš?
Nosauc man vienu cilvēku, kam ir naids uz pingvīniem.
- Betmens. - Nemuldi!
Klau, viņi viņu dabūja. Ja?
- Man žēl. - Viņu nemaz negribēja.
Viņi gribēja Džefriju.
Šērlija un Ketrina to apturēja.
Es viņām neticēju, kamēr nesāki runāt.
Acīmredzot gribēja novākt abus.
Klau, man patiesi žēl, ka tikām tur par vēlu, ja?
Bet…
Kopš vien es tevi pazīstu,
tu ne reizi neesi uzņēmies atbildību par savām neskaitāmajām lažām.
Kāpēc pēkšņi tagad?
Varbūt kļūstu pieaudzis.
Kāpēc viņš nav kapucē?
Un viņam ir krāsa vaigos. Izskatās gluži kā pēc seksa.
Tā! Kas patiesībā notika?
Tas bija negadījums.
Tu saki, ka Gimbola atbalstītājiem,
kas pārgrieztām acīm apgalvo, ka slēptā vara
nogalināja viņu dižo līderi, ir taisnība.
Mēs viņu nenogalinājām.
Kurš tad viņu nogalināja?
Kāds viņam uzbruka, un es domāju, ka tas ir slepkava.
Un bija?
Kas bija?
Slepkava!
- Formāli nē… - Velns parāvis!
- Varēja būt. - Kāds var pierādīt, ka tur bijāt?
Nē, nevar.
Izņemot to, kuru noturēju par slepkavu,
bet viņš aizgāja, pirms tas notika.
Pirms tā krāsas poda.
Nu, paldies dievam, ko?
Jā, nedomāju…
Tas… Jums nevajag to klausīties.
Ko tu tikko izdarīji?
Es tikko nokāpu pa trepēm. Ko tikko izdarīji tu?
Jā. Viņš tiešām ir beigts, ne?
Man liekas - tas ieraksta.
Jūs taču Parkam neteiksiet, ko?
Lai viņi Muklāju aizklapētu ciet?
Nē, es tam sūda Parkam to neteikšu.
Tagad turieties no manis pa gabalu, jūs abi!
Un izdariet pakalpojumu:
nākamreiz, kad iesiet pāri ielai, dariet to ar aizvērtām acīm!
Par datoriem es neko nezinu.
Es nezinu, kāpēc man lika to darīt.
Vai Rodijam neradās aizdomas?
- Jep? - Nē. Viņu bija viegli piemuļķot.
- Ielaidiet! - Kā ar Rodiju iepazinies?
- Atnācis Lems. - Viņš mēdza iet uz spēļu klubu.
Šeit? Kāpēc?
Viņš zinot, kas būs tālāk.
Nu viņš ir gaišreģis?
Domāju - viņš jāuzklausa.
Mums jānoskaidro, kas ir tie vīri un ko viņi nodarījuši mūsu datubāzei.
Vai zini, ka šajā objektā smēķēt kategoriski aizliegts?
Mēs varam nogalināt, laupīt un šantažēt, bet mūsu miesai ir jābūt kā templim.
Jā. Vai varam ķerties pie lietas, lūdzu?
Jā, es jau ķēros.
Esam nogalinājuši, laupījuši, šantažējuši, un nu to dara ar mums.
Ebotsfīlda,
satiksmes apturēšana, zoodārza bumba, Gimbols.
Uzbrukt ciemam, apturēt transportu, sagrābt medijus, noslepkavot līderi.
Vecā MI5 destabilizācijas stratēģija tagad tiek izmantota pret mums.
Jā, bet neaizmirsīsim, ka satiksmes apturēšanu
sarīkoja jau zināma protesta grupa,
kuru vadīja mēra dēls.
Jā, bet viņš būs izmantots, ar viņu būs manipulēts,
lai vairāk izskatītos pēc laiku beigām.
Tu man teici, ka Ebotsfīldas slepkava tika nogalināts.
Kāds viņu noteikti apstrādāja, iedeva ieroci.
Labi. Kā tad ar Gimbolu?
Vai arī tas bija ne pārāk traģisks negadījums, ko?
Jā, ar Gimbolu viņiem paveicās.
Tas tiešām bija negadījums.
Mērķis bija Džefrijs, bet manējie to izjauca.
Es to būtu izstāstījis agrāk, bet tad jūs man ticētu vēl mazāk nekā tagad.
Un kas šādu operāciju rīkotu?
Nu, tieši to mēs cenšamies noskaidrot lejā.
Visticamāk vainīgie ir Lībijas arābi.
Nu, ņemot vērā faktu, ka mēs tur visu salaidām dēlī,
kad palīdzējām gāzt Kadāfi.
Un, spriežot pēc grāmatām viņas plauktos,
Hou draudzene pētīja Lībijas vēsturi.
Viņa ir no Lībijas. Aizbēga pēc apvērsuma.
Jā, nu re!
Dendere man iedeva daļu no tās mašīnas numura, kura ik pa laikam parādās.
Droši vien nav īsts, bet iedevu to vienam no tiem tur bērniem.
Vajadzētu spēt izsekot.
Un, tā kā šobrīd esmu dāsni noskaņots…
nākamais sarakstā ir "padarīt ienaidnieku aklu".
Jā, iekšā! Paldies.
Atvainojos, ka traucēju.
Sveika, Devona!
Izsekojām daļējo numuru, ko viņš iedeva.
Tā mašīna ir stāvlaukumā pie Sitijas lidostas.
Iepriekš tur dzirdēts šāviens. Es braucu uz turieni.
Gaisa satiksmes kontrole būs viegli ievainojama.
Zini, ko es domāju?
Es domāju, ka tu atnāci šurp sajaukt gaisu,
lai par vainīgo padarītu Hou draudzeni un viņu pašu izglābtu.
Ja kaut brīdi iedomājies, ka tiksi klāt viņam vai Tarai,
tu ļoti maldies. Tas nenotiks.
Ja tu tiešām atnāci tādēļ.
Es atnācu noskaidrot, kuram no tagadējiem vai bijušajiem Lībijas drošības dienesta
priekšniekiem ir sens naids uz Britāniju.
Nav slikti, ja zini, ar ko cīnies.
Jā, nu, ja atnāci to pajautāt Mollijai Doranai,
tev neveicas, jo viņa ir atlaista…
tas ir, pārcelta… nesenā pārstrukturizācijā.
Tagad, ja atvainosi, dažiem no mums ir, zini…
Jā.
Tev vajadzētu iesniegt atlūgumu, kamēr neesi nomirusi no kauna, ka strādā pie tā.
Lūdzu, beidz!
Man nevajag vēl tavu līdzjūtību.
Tā. Kas mums ir, Flaita?
Tehniķi joprojām strādā pie tā koda.
Kas Lemam bija sakāms?
Nekas. Tiešām pilnīgi nekas.
Ej labāk tur atpakaļ, lūdzu! Paldies.
Tātad tas bija dižais Džeksons Lems, ko?
Beigts var palikt! Pilnīgi zaudējis sajēgu.
Viņa dēļ Vellesa pilnīgi izšķiež laiku.
Es vispār nesaprotu, kāda no viņa ir jēga.
Un arī no Muklāja.
"Kompromitēt aģentu, uzbrukt ciemam, apturēt transportu,
sagrābt medijus, noslepkavot populistisku līderi."
Paldies. Mani vārdi jau neskaitās, Daiena.
Lemam ir lielāka praktiskā pieredze nekā jebkuram šajā ēkā.
Būtu bezatbildīgi viņu ignorēt.
Jā, bet, galu galā, tas ir mans lēmums,
kā veikt šo nopratināšanu.
Tāpēc, ja saku…
Kā jūs zināt?
Ak kungs!
Viņi domās, ka pateicu es.
- Varam tevi aizsargāt… - Nevarat!
Ja vēlreiz viņus satikšu, viņi mani nogalinās, skaidrs?
Ja izstāstīsi mums visu, varēsim tevi aizsargāt.
Es atvainojos.
Man ir grūti kādam uzticēties.
Sākumā es viņiem uzticējos, un re, ko man lika darīt.
Nu esmu pavisam viena.
Kā tu viņus satiki?
Lībijas kultūras grupā. Es ieinteresējos par savas valsts vēsturi.
Uzzināju, ka man nav Britānijai jāpateicas
par piedāvāto patvērumu.
Britānija bija man to parādā.
Tāpēc, ka jūs iznīcinājāt manu zemi.
Pirms mums jums nemaz tik labi negāja.
Jā, un tagad ir daudz sliktāk. Un visiem vienalga.
Visi dzīvo tālāk.
Iepazinos ar aktīvistiem, kas meklēja akciju dalībniekus,
lai izglītotu cilvēkus par to, ko Britānija izdarīja.
Mēs gribējām kādā ciemā izkaisīt sarkanu konfeti
vai iegāzties ziņu studijā - tādas lietas.
Tas viss bija simboliski.
Tad es aptvēru, ka viņi grib to darīt pa īstam.
Kad pateicu nē…
viņi man draudēja dzīvai novilkt ādu.
Kā viņi padarīs ienaidnieku aklu?
Es nezinu.
Taču ir viens Lībijas arābu sakāmvārds, par ko viņi smējās.
Atvainojiet - arābiski es labi neprotu, bet…
bet tas ir apmēram tāds…
"Cietā akmenī lietus nospiedumu neatstāj."
Viens no viņiem teica:
"Līķi gan."
No debesīm krītoši līķi.
Velns, īsta apokalipse!
Tā, visiem uzmanību!
Mums ir ticama informācija, ka ir apdraudētas Londonas lidostas.
Pastipriniet drošību…
Devona, dzirdēju - jūs furgonā esot atraduši čaulītes.
Tas pats ierocis, kas Ebotsfīldā un pie Hou.
Ir arī kartes un fotogrāfijas - Getvika, Hītrova, Stansteda un Sitija.
Vai kaut kas liecina, kur viņi ir tagad?
Nē, nekas.
Kad viņi iebrauca, vārtu kameras izslēdzās.
- Skaidrs. - Ko viņa teica?
Viņi ir pētījuši lidostas. Mēs nezinām, kur viņi ir.
Varbūt izgājuši drošības pārbaudi. Varētu būt teritorijā ar raķešmetēju.
Nu?
Tas kods, ko viņa iedeva, ir riktīgi kruts.
No aptvēruma un trim slāņiem var spriest, ka rakstīts konkrētai ierīcei.
Un ko tas dara? Angliski.
Tūlīt.
Nav ne jausmas.
Mēs varam to noskaidrot, tikai palaižot to vēlreiz no tās pašas ierīces.
Tas bija Hou klēpjdators. Tas mums ir.
Jā, un Hou ir gandrīz tik labs, kā domā,
tāpēc paies pāris stundu, līdz uzlauzīsim viņa paroli.
Ja vien…
Tevi vajag. Un nesapriecājies!
Skat, kas atrāpojis atpakaļ pie papa.
Sveika!
Malacis par Džefriju, starp citu.
Kas, pie velna, notika ar Gimbolu?
- Kaut kāds negadījums. - Viņam uz galvas uzkrita krāsas pods.
- Atvaino, ko? - Jā.
Nebija kārtīgi nostiprināts.
Pag! Vai bijāt tur, kad tas notika?
Zināt ko? Labāk nezināt.
Sveiks! Viss kārtībā? Ir dziļa nakts.
Jā…
Es nevarēju aizmigt, un es ieslēdzu ziņas,
un es redzēju par to lietu ar Gimbolu.
Kāds mēsls!
Kāds absolūts mēsls!
Un neviens pēc viņa neraudās.
Un tad es iedomājos par satiksmi
un to drausmīgo gadījumu tajā… Kā to sauc?
Ebotsfīlda.
- Kas tas? - Ebotsfīldā, jā.
Atmiņu kastīte. Piemiņlietas no Hou randiņiem ar Taru.
Mēģināju atjaunot sistēmas pieslēgumu, lai izsekotu to mašīnu.
Atradu zem vadiem.
Redzi, es zinu, kas notiks tālāk.
Jā, tā ir viena no mūsu destabilizācijas stratēģijām. Mēs zinām.
Nē, nē, nē.
Tie ir cilvēka mati?
Kriminālās psiholoģijas izpratnē tas ir brīdinājuma signāls, ne?
Es zināju. Bija prātā. Es…
"Padarīt ienaidnieku aklu".
Nē! Medus. K-kaut kas saistībā ar stropiem, slazdiem.
Jā, pievilinātāja. Tas jau ir izdarīts.
Viņi to atkārtos. Redzi, viņi to atkārtos.
Tāpat kā bites.
Zini, mums te ir tik jaukas bites.
Jā.
Tās mani ļoti iepriecina.
Kad neredzu tevi, es domāju:
"Man vismaz ir bites."
Jā, klau, tev vajadzētu mēģināt atkal aizmigt, ja?
Jā, mēģināšu.
Rīt tevi satikšu, ja? Uz pusdienām - svētdienas pusdienām.
Jā. Es mēģināšu. Bet droši vien vēl būšu aizņemts darbā.
- Nē, nebūsi. - Būšu gan.
Saldus sapņus, River!
Es tevi mīlu.
Jep, es arī.
Būšu gan aizņemts, tāpēc ka šis nav beidzies.
Tev ir beidzies, jo tipam, kuru tev vajadzēja aizsargāt, ir ielauzta galva.
Izskatīšu visu šo.
- Kāpēc? - Lai pasmietos par Hou.
Labi. Kā vēlies. Es darīšu kaut ko noderīgu.
Vai to tev lika darīt Lems?
Jā, savā ziņā.
Viņš teica, lai vācamies prom un savainojamies.
Ko, tā viņš runā visu laiku.
Viņš tā nedomāja.
Domāja gan.
Mollij!
Kāpēc tu man nepateici?
Ko tu būtu izdarījis?
Vīlanam pat nepietika pieklājības to pateikt personiski.
Saņēmu e-pastu no personāldaļas par to, ka esmu izsperta laukā.
Acīmredzot es neatbilstu Dienesta minimālajām prasībām.
Un kā tu to darīsi?
To?
Izslēgsi gaismas.
Nu, kad esi atlaista.
Tabletes droši vien.
Tas ir iecienītais variants, ne?
Nē, tev ir plašāka izvēle.
Jauka piekrastes taka. Liels, stāvs kritums.
Tu varētu uzstādīt jaunu rekordu lidojumā bez palīgierīcēm.
Vismaz personisko rekordu.
Tu gan proti nomierināt, ko?
Vai esi sekojusi līdzi ziņām?
Ebotsfīlda?
Jā. Tā, satiksmes apturēšana, zoodārza bumba…
Tas viss ir saistīts.
Ko to sasaistīja ar senu destabilizācijas stratēģiju.
Esmu diezgan drošs, ka tā ir Lībija.
Aizgāju uz Parku noskaidrot, kurš no Lībijas.
Tas ir lietās, Džekson.
Un galvā man to nav.
Jā. Bet pa ceļam uz šejieni iedomājos,
ka ir viena lieta, kas tur tomēr varētu būt.
Kā jūs panācāt, ka te atver?
Esmu pirmais numurs.
Kāpēc mēs esam te?
Nospriedu, ka svaigs gaiss tev nāks par labu.
Man ir auksti.
- Jūs esat laipns. Paldies. - Jā, esmu? Labi.
Tev būtu jāzina, ka mēs visi ļoti centāmies tavai valstij palīdzēt.
Pēc apvērsuma.
Diemžēl tā bija pārāk liela nasta, ko mums nest.
- Jūs vienkārši no mums atkratījāties. - Nē, tā nebija.
Mēs darījām, ko spējām.
Un tagad…
man vajag, lai tu dari, ko spēj, šīs valsts labā.
Es jums visu jau izstāstīju.
Nu viss atkarīgs no jums, pirmā numura kungs.
Jā. Izstāstīji.
Tikai es domāju par to, ko pateici iepriekš.
Tas man izlikās diezgan savādi.
Tu teici:
"Ja vēlreiz viņus satikšu, viņi mani nogalinās."
Un…
es prātoju: kā tu viņus satiktu?
Nezinu. Es domāju - ja saskrietos.
- Nē, diez vai tu domāji tā. Ko? - Jā.
Nē. Ja tu būtu domājusi tā, teiktu: "Ja viņi mani atradīs."
Bet tā tu neteici.
Tu teici: "Ja vēlreiz viņus satikšu." It kā būtu tāda iespēja.
Tu vari ar viņiem sazināties, vai ne?
Nē!
Viņi izdarīs kaut ko briesmīgu lidostā, vai ne?
Varbūt nogāzīs pilsētā lidmašīnu.
- Vai uzspridzinās, kad tā piezemēsies. - Beidziet, ja?
- Es zinu, ko mēģināt darīt. - Glābt dzīvības.
- Nē. - To es mēģinu.
Jūs mēģināt panākt, lai jūtos vainīga. Bet es neko sliktu neizdarīju.
Jā. Nu, tu tagad pieņem lēmumu, ja?
Man nepalīdzēt.
Es teiktu, ka tas ir nepareizi.
Man tie vīri ir jānoķer.
Citādi no debesīm kritīs līķi.
Vai tiešām to gribi uz savas sirdsapziņas?
Pusnaktī.
Man viņi jāsatiek šonakt pusnaktī. Es nezinu, kāpēc.
- Es tikai daru, ko man liek. - Kur?
Pikadilli laukumā. Viņi ir atstājuši ziņu.
Tā ir ielīmēta atkritumu tvertnē. Tur rakstīts, kur jābrauc ar metro.
Pirmais satiks mani, kad pārsēdīšos pirmoreiz.
Otrais, kad pārsēdīšos nākamreiz.
Un trešais, kad pārsēdīšos pēdējoreiz.
Katrs pārbaudīs, vai nav astes
un man neviens neseko.
Tagad brauksim!
- Kur? - Tu brauksi viņus satikt.
Nē. Nē, es nevaru.
- Nē, vari. Laiks iet. - Nē, nē. Nē.
Nē, aizsūtiet grupu viņus arestēt. Lai to izdara viņa!
Pati teici, ka viņi pārbaudīs astes. Gribu noķert visus trīs.
Paklausies! Tu esi daudz stiprāka, nekā domā.
Jā, viņi ir briesmīgi… vīrieši.
Un es saprotu.
Redzu, ka esi trausla jauna sieviete,
bet tev ir tādas spēka rezerves, par kurām pat nenojaut.
- Bet ja nu mani nogalina vai ko? - Nē, nē, nē.
Mēs būsim ar tevi. Katrā solī.
Mēs tevi uzmanīsim. Es apsolu.
Dodu goda vārdu.
Nekas ar tevi nenotiks.
Es to izdarīšu.
Paldies.
Tu esi drosmīga. Ļoti drosmīga.
Flaita!
Mēs būsim klāt katrā solī.
Es tev apsolu.
Visu dzirdēji?
Pikadilli laukums. Viņi satiekas pakāpeniski.
Mēs sekojam soli aiz viņas.
- Raidītājs? - Mētelī.
Labi.
Esat drošs, ka viņa to spēs?
Jāspēj.
Par to es teikšu runu. Tikai pasakiet viņiem…
Klod!
Jā.
Sūtīt Taru operācijā ir kļūda.
Viņa nav apmācīta aģente.
- Jā, nu, viņa piemuļķoja Hou, ne? - Hou var piemuļķot jebkurš.
Klau, esam apspēlēti pārāk ilgi.
Ir laiks ņemt kontro… Vai jāatgādina, ka uz spēles ir dzīvības?
Ap lidostām ir drošības kordons.
Esam gatavi. Viņi netiks cauri.
Jā, piedod, bet mūsu līdzšinējā stratēģija pārliecību nevieš.
Tev jāsaprot: lai kāds būtu viņu plāns,
tajā mūsu reakcija jau būs ņemta vērā.
Viņiem piekļūt varam tikai caur viņu.
Paklau! Es tikšu galā ar Taru.
Tu koncentrējies uz kodu, ko viņa iedeva, labi?
Gatava?
Atvaino, es nevaru.
Flaita, kas ir?
Viņa to nespēj.
Viņa sevi nodos. Jāatceļ.
Iedod viņu!
Tara, mēs būsim ar tevi katrā solī.
Kā?
Tavā mētelī ir raidītājs. Tavā telefonā - ieslēgts mikrofons.
Drošā attālumā tev seko grupa.
Tiklīdz vajadzēs, viņi uzbruks.
Viņi būs par vēlu, un es būšu beigta.
Nē.
Tiem vīriem nav iemesla turēt tevi aizdomās.
It nekāda.
Atvainojiet, es nevaru.
Tara, paskaties sev apkārt!
Vai redzi tos nevainīgos, priecīgos cilvēkus,
kas vienkārši dzīvo savu dzīvi?
Tagad paskaties gaisā!
Tur ir lidmašīnas, kas var nokrist no debesīm,
ja tu to neizdarīsi.
Un tu to vari. Es zinu, ka vari.
- Kungs? - Jā, Flaita.
Flaita, ko viņa dara?
Labi.
Viņa iet uzdevumā.
Jā! Laba meitene.
Ne tu. Viņa.
Taču arī tu esi labi pastrādājusi.
Tiklīdz nokāpsi lejā stacijā,
es turpināšu ceļu kopā ar vīriem no mašīnas.
Mēs būsim nākamajā metro vagonā.
Otra grupa sekos tev virszemē,
un vēl viena grupa būs debesīs.
Ja ar mani kas notiks,
lūdzu, pasakiet maniem vecākiem, ka man žēl un ka viņus mīlu, ja?
Tu varēsi pateikt to pati, kad tas būs galā.
Lūdzu.
Pirmā grupa, uz perimetru!
- Kāpēc tas notiek tik ilgi? - Nemaz ne.
Izmantoju Hou-dronu paātrinātāju, lai ielauztos jūsu sistēmā
ātrāk, nekā to spētu jebkurš.
- Tu to nevari? - Šis dunduks?
Viņš pat nespēja atvērt manu datoru.
Triljons paroles variantu, un viens nepareizs mēģinājums izdzēš draiveri.
Protams, saglabāju to arī tumšajā tīklā, bet to neviens nekad neatradīs.
Arī man tevis pietrūka, Rodij.
Vajag, lai viņš piekļūst mūsu sistēmai tāpat kā iepriekš
ar to pašu ierīci.
Tad mēs ievadīsim kodu.
Un tas izdarīs to pašu, ko iepriekš?
Tikai šoreiz varēsim to palēnināt, redzēt, kas tas ir, kur iet.
Bet tas taču neaizies pa īstam?
Nē, varam to iesūtīt noslēgtā cilpā, lai tas atsitas pret sienām.
Diezgan forši.
Tad no tā iegūsim svarīgu informāciju.
Hou ir sērijveida slepkava.
Vai tas ir T kaula steiks?
- Saglabājis no maltītes ar viņu? - Viņš ir saglabājis visu.
Viņš ir vēl perversāks, nekā domājām.
Viņam nav viegli.
Viegli nav tiem, kas ir ap viņu.
Viņš saglabājis aproces un caurlaides no viņas darba.
Izskatās, ka izvilcis no miskastes.
Ar ko viņa nodarbojās?
Ar pasākumu rīkošanu, ja?
Skaista meitene, kas pasniedz kanapē.
Bet šis ir labais.
Tējas maisiņš ar datumu.
Šī ir no pilsētas domes.
Arī šī.
Viņa tur bijusi uz daudziem pasākumiem.
Un bijusi uz ieroču izstādi.
Ko? Domā - pētīja telpas Džefrija novākšanai,
nospēra ieročus?
- Vai viņa ir bijusi uz zoodārzu? - Ar Hou.
RĪDŽENTPARKA ZOODĀRZS
Un uz Esso pasākumu.
Viņa ir saistīta ar visiem destabilizācijas stratēģijas elementiem.
Bet Parks viņu dabūja rokā.
Aiziet, Tara!
Es zinu, ka tu to vari.
Jā, viņa to dara.
- Kungs? - Jā?
No kāpnēm līdz zālei mēs viņu kamerās neredzēsim,
bet izsekosim pēc raidītāja.
Labi.
Jā.
Pasaki Flaitai, lai ieņem pozīciju.
Ejiet uz stacijas ieeju!
Labi. Kods darbojas.
Re! Viņa nokopējusi lietu.
Kādu lietu?
Kā lietu.
Tā ir Vīlana lieta.
Kāpēc viņa nokopējusi Vīlana lietu?
Neviens man par viņu nepateica
Par to, kā viņa melo
Neviens man par viņu nepateica
Cik daudzi ir raudājuši
Nu ir par vēlu atvainoties
Kā es varēju zināt?
Kāda man daļa?
Varat viņu nemaz nemeklēt
Viņas nav
Kāpēc viņa apstājās?
- Vai raidītājam ir aizture? - Tā nešķiet.
- Vai nosūtīt lejā Flaitu? - Nē, vēl ne.
Varbūt viņa pārtverta agrāk. Negribam viņus aizbaidīt.
Nu gan sūdi!
Jā, šis vārds parādīsies tavā darba novērtējumā.
Kods dara ko citu.
- Ko nedarīja iepriekš? - Iepriekš to nekonstatējām.
Tas iegāja, iznāca un noslēpa pēdas. Nu netiek ārā.
Bļāviens!
METRO
Kāpēc mēs stāvam?
- Mēs viņu pazaudēsim. - Viņa apstājās.
Pārbaudiet kameras zālē! Viņai tur jābūt.
Viņa nav redzama.
Raidītājs joprojām ir lejā pie kāpnēm.
Sūti Flaitu lejā tūlīt pat!
Flaita, ejiet!
Neviens man par viņu nepateica
Lai gan visi zināja
Nu ir par vēlu atvainoties
Kā es varēju zināt? Kāda man daļa?
Velns!
Varat viņu nemaz nemeklēt
Viņa ir nometusi mēteli. Atkārtoju: viņa ir nometusi mēteli.
Es nesaprotu.
Kāpēc lai viņa nomestu mēteli?
STACIJA PIKADILLI LAUKUMS
Viņas balss bija klusa un vēsa Viņas acis - skaidras un spožas
Bet viņas nav
Nu bļāviens!
Mums nevajadzēja to ievadīt.
Nē. Nē, to nevajadzēja darīt tev.
Kāpēc tas notiek? Kas…
Vai…
Vai kāds var pateikt, kas, pie velna, notiek?
Es nezinu, kungs.
Mūsu sistēma ir pilnīgi izslēgusies.
Padarīt ienaidnieku aklu.
Maucība!
Izdevās?
Pirmais numurs - akls.
Viss pārējais Parks - akls.
Tagad - pēdējais punkts.
Nu ir par vēlu atvainoties
Kā es varēju zināt? Kāda man daļa?
Varat viņu nemaz nemeklēt
Viņas nav
Izstāstīšu, kā viņa izskatās
Kā viņa uzvedās Kādā krāsā mati
Viņas balss bija klusa un vēsa Viņas acis - skaidras un spožas
Bet viņas nav
Tulkojusi Inguna Puķīte